
Camera Deputaţilor
	COMISIA PENTRU ADMINISTRAŢIE PUBLICĂ, AMENAJAREA TERITORIULUI ŞI ECHILIBRU ECOLOGIC 
	
	COMISIA PENTRU MUNCĂ ŞI PROTECŢIE SOCIALĂ


	Bucureşti,
	 02.10.2012
	Bucureşti,
	 02.10.2012

	Nr.
	  26/588
	Nr.
	  27/456


RAPORTUL COMUN 

asupra proiectului de Lege privind protecţia minorilor ai căror părinţi sunt plecaţi la muncă în străinătate

În conformitate cu prevederile art.95 din Regulamentul Camerei Deputaţilor, republicat, Comisia pentru administraţie publică, amenajarea teritoriului şi echilibru ecologic şi Comisia pentru muncă şi protecţie socială au fost sesizate, prin adresa nr.PLx 374/2009 din 1 septembrie 2009, cu dezbaterea pe fond, în procedură obişnuită, a proiectului de Lege privind protecţia minorilor ai căror părinţi sunt plecaţi la muncă în străinătate, înregistrat cu nr.26/588 din 2 septembrie 2009, respectiv cu nr.26/456 din 2 septembrie 2009.
La întocmirea prezentului raport comun, Comisiile au avut în vedere:

· avizul Consiliului Legislativ (nr.124/03.03.2009)
· avizul Comisiei juridice, de disciplină şi imunităţi (nr.31/742/02.09.2009);
· avizul Comisiei pentru învăţământ, ştiinţă, tineret şi sport (nr.29/295 din 16.09.2009).

· avizul Comisiei pentru sănătate şi familie (nr.28/206/30.09.2009)
· punctele de vedere ale Guvernului (nr.1380/25.05.2009 şi nr.5431/DRP/05.09.2012).
Potrivit prevederilor art.75 din Constituţia României, republicată şi ale art. 92.alin.(9) pct.1 din Regulamentul Camerei Deputaţilor, republicat, Camera Deputaţilor este  Cameră decizională. 
Senatul, în calitate de primă Cameră sesizată, a adoptat proiectul de lege în condiţiile articolului 75 alineatul (2) teza a III-a din Constituţia României, republicată.
Proiectul de Lege are ca obiect de reglementare protecţia minorilor ai căror părinţi sunt plecaţi la muncă în străinătate, urmărind, aşa cum se arată în Expunerea de motive, crearea unui cadru normativ care să asigure o mai bună monitorizare a tuturor copiilor neglijaţi, o strânsă colaborare a organelor centrale de stat care se ocupă de acţiunile de ocrotire şi promovare a intereselor copilului, implementarea unor programe de formare a personalului asupra nevoilor copiilor ai căror părinţi sunt plecaţi, precum şi realizarea unor campanii de informare şi în acelaşi timp de conştientizare cu privire la efectele migraţiei părinţilor asupra copiilor.
În conformitate cu prevederile art.61 și 63 din Regulamentul Camerei Deputaţilor, republicat, Comisia pentru administraţie publică, amenajarea teritoriului şi echilibru ecologic și Comisia pentru muncă și protecție socială au dezbătut proiectul de lege în şedinţa comună din 25 septembrie 2012.

La lucrări au fost prezenţi 48 deputaţi, din totalul de 51 membri ai celor două comisii.


La dezbateri au participat, în conformitate cu prevederile art.54 şi 55 din Regulamentul Camerei Deputaţilor, republicat, în calitate de invitați:

· d-na Georgeta Bratu – Secretar de Stat, Ministerul Muncii, Familiei şi Protecţiei Sociale

· d-l Bogdan Tohăneanu - Secretar de Stat, Ministerul Administraţiei şi Internelor
· d-na Cristina Cuculaş - șef serviciu, Ministerul Muncii, Familiei şi Protecţiei Sociale.


Proiectul de Lege face parte din categoria legilor ordinare. 
În urma examinării proiectului de lege şi a opiniilor exprimate de către membrii Comisiilor şi reprezentanţii Guvernului, și având în vedere evoluția legislației, respectiv a Legii nr.272/2004 privind protecţia şi promovarea drepturilor copilului, cu modificările și completările ulterioare, s-a hotărât, cu unanimitate de voturi, să se supună Plenului Camerei Deputaţilor, respingerea proiectului de lege.
	PREŞEDINTE,

BOGDAN CANTARAGIU

	VICEPREȘEDINTE,
DAN MIRCEA POPESCU


	SECRETAR,
GHEORGHE CIOCAN

	SECRETAR,

ADRIAN SOLOMON











Şef serviciu Elena Mesaroş
Întocmit,

Expert parlamentar Nicoleta Toma




Consilier parlamentar Sorina Szabo

